rejauldu/bengali-wikipedia huggingface dataset:
পন্ডিত গুরুদত্ত বিদ্যার্থী (২৯ এপ্রিল ১৮৬৪ - ১৯ মার্চ ১৮৯০) একজন সমাজকর্মী, শিক্ষাবিদ এবং আর্য সমাজের অন্যতম প্রধান নেতা। গুরুদত্ত সংস্কৃতে ঘন্টার পর ঘন্টা বক্তৃতা করতে পারতেন, এটি একটি কৃতিত্ব যা তাকে 'পন্ডিত' উপাধিতে ভূষিত করেছিল। তিনি তার নম্রতায় নিজেকে সর্বদা একজন বিদ্যার্থী (একজন ছাত্র) হিসেবে পরিচয় দিয়েছেন। তিনি মাত্র ২৬ বছর বয়সে যক্ষ্মা রোগে মৃত্যুবরণ করেন।   জন্ম  বিদ্যার্থী ১৮৬৪ সালের ২৯শে এপ্রিল পাকিস্তানের পাঞ্জাব প্রদেশের মুলতান শহরের বিখ্যাত সারদানা পরিবারে জন্মগ্রহণ করেন।   প্রাথমিক শিক্ষা  পণ্ডিত তার পিতা লালা রাম কৃষ্ণের কাছে ফার্সি ভাষা শিখেছিলেন । তিনি ভারতের অন্যতম প্রাচীন ভাষা সংস্কৃতের প্রতিও অনুরাগী ছিলেন এবং গুরুদত্ত বিদ্যার্থী, যিনি একই শহরে তাঁর প্রাথমিক শিক্ষা লাভ করেছিলেন।   বহুভাষাবাদ  তিনি অল্প বয়সেই উর্দু ও ইংরেজি পণ্ডিতদের অনেক বই পড়েছিলেন। আর্যসমাসমের সংস্কৃত ক্লাসের একজন সদস্য, তিনি সংস্কৃতে দীর্ঘ স্থায়ী বক্তৃতা দেওয়ার ক্ষমতা অর্জন করেছিলেন। বিদ্যার্থী, যিনি উর্দু কবিতা লিখতে খুব আগ্রহী ছিলেন, ইংরেজিতেও তাঁর অসাধারণ দক্ষতা ছিল।   কলেজ জীবন  তিনি লাহোরের একই সরকারি কলেজে যোগ দেন যেখানে লালা হংসরাজ এবং লালা লাজপতি রায় অধ্যয়নরত ছিলেন।  তিনজনের মধ্যে ঘনিষ্ঠ বন্ধুত্ব গড়ে ওঠে। বিদ্যার্থী, যিনি বিজ্ঞানের প্রতি ঝোঁক ছিলেন, ঈশ্বরের প্রতি গভীর সন্দেহ ছিল কারণ তিনি সমস্ত কিছু বৈজ্ঞানিক ভিত্তিতে বিশ্লেষণ করেছিলেন।তিনি 1881 সালে আর্য সমাজে যোগ দেন । স্বামী দয়ানন্দ সরস্বতীর খুব ঘনিষ্ঠ এবং প্রিয় শিষ্য , গুরুদত্ত বিদ্যার্থী একটি "মুক্ত বিতর্ক সমিতি" শুরু করেছিলেন। তাত্ত্বিক আলোচনা হয়েছে। 1886 সালে বিজ্ঞানে M.A. স্নাতক. তিনি একটি সরকারি কলেজে অধ্যাপক হিসেবে কর্মরত ছিলেন।তিনি পাঞ্জাব রাজ্যে প্রথম ছাত্র হিসেবে পাস করেন ।    নতুন অবতার  একজন মহান পণ্ডিত হিসাবে সমাদৃত হওয়া সত্ত্বেও, তিনি বিনয়ীভাবে নিজেকে 'বিদ্যার্থী' (ছাত্র) বলে অভিহিত করেছিলেন। 1883 সালে, তিনি স্বামী দয়ানন্দ সরস্বতীর যত্ন নিতে লাহোর থেকে প্রেরিত দুজনের একজন ছিলেন , যিনি তুষারপাতের শিকার হয়েছিলেন।  দয়ানন্দ সরস্বতীর মৃত্যুর পর, তিনি সেখান থেকে ফিরে আসেন এবং নতুন অবতারের মত আবির্ভূত হন। নিজে দয়ানন্দ হওয়ার উচ্চাকাঙ্খী, তিনি একজন প্রবল অন্বেষী হয়ে ওঠেন, তারপরে তাঁর সম্মানে 'দয়ানন্দ অ্যাংলো-বেদিক কলেজ' নামে একটি শিক্ষা প্রতিষ্ঠান প্রতিষ্ঠা করার সিদ্ধান্ত নেন এবং তহবিল সংগ্রহের প্রচেষ্টায় লালা লজপতি রায় এবং লালা হংসরাজের সাথে দেশজুড়ে ভ্রমণ করেন। এটি, অবশেষে ১৮৮৬ সালে শেষ হয়।লাহোরে ডিএভি স্কুল চালু হয়।   শিক্ষাগত সেবা  তিনি বৈদিক শিক্ষা , বৈদিক ঐতিহ্য ছড়িয়ে দেওয়ার উদ্যোগ এবং সামাজিক সেবায় সক্রিয়ভাবে জড়িত ছিলেন। অক্সফোর্ড ইউনিভার্সিটির সংস্কৃত পাঠ্যসূচিতে তাঁর গ্রন্থ ' এ টার্মিনোলজি অফ দ্য বেদাস ' অন্তর্ভুক্ত ছিল।  ইংরেজিতে উপনিষদ লেখা ও অনুবাদ করার পাশাপাশি তিনি বেশ কিছু বইও লিখেছেন। তিনি আর্য সমাসের সকল সামাজিক সেবায় সক্রিয়ভাবে নিজেকে যুক্ত করতেন ।   মৃত্যু  তিনি জ্ঞান অন্বেষণে, তা প্রচারে এবং সমাজসেবামূলক কাজে নিয়োজিত ছিলেন, কিন্তু তিনি কখনও নিজের স্বাস্থ্যের প্রতি মনোযোগ দেননি। তার প্রতিভা এবং সামাজিক চিন্তাভাবনা দিয়ে অনেক বড় সাফল্য অর্জন করে, পণ্ডিত গুরুদত্ত বিদ্যার্থী ১৮৯০ সালে ২৬ বছর বয়সে যক্ষ্মা রোগে মারা যান।   তথ্যসূত্র    বহিঃসংযোগ   বিষয়শ্রেণী:১৮৬৪-এ জন্ম বিষয়শ্রেণী:১৮৯০-এ মৃত্যু বিষয়শ্রেণী:ভারতে যক্ষ্মায় মৃত্যু বিষয়শ্রেণী:১৯শ শতাব্দীর হিন্দু বিষয়শ্রেণী:পাঞ্জাব, পাকিস্তানের ব্যক্তি
কালোজাম বা গুলাব জামুন () দক্ষিণ এশিয়ার, বাংলাদেশ, ভারত, পাকিস্তান, নেপাল এর একটি জনপ্রিয় মিষ্টি খাদ্য। কালচে-লাল রঙের মিষ্টি; যা ময়দার গোলায় চিনি, ছানা ও মাওয়া মিশিয়ে ঘিয়ে ভেজে সিরায় জ্বাল দিয়ে বানানো হয়। এই মিষ্টি মূল প্রক্রিয়ায় রয়েছে তেলে ভাজা ও সিরাপের মাঝে ভিজিয়ে রাখা। কালোজাম তৈরির উপকরণের মাঝে রয়েছে গুঁড়ো দুধ, তরল দুধ, বেকিং পাউডার, মাওয়া, তেল, পানি, এলাচ গুঁড়ো, কেশার, চিনি। ভূট্টার আটা কালোজাম  বানানো জন্য খুব দরকার।  মাওয়া দুই রকোমের হয় সাদা আর সবুজ মাওয়া।  কালোজাম তৈরির জন্য সবুজ মাওয়া দরকার হয়। কালোজাম এবং গুলাব জাম তৈরির বিধি দুটো হুবুহু এক। কালোজাম বেশি সময় তেলে ভাজতে হয়, কালো করার জন্য। কালোজাম মিশ্রণ তৈরি করার সময়ে চিনি ব্যবহার করা হোয় । চিনি caramalised হয়ে কালা রঙ তৈরী করে কলোজামের ।  ইতিহাস কালোজাম এসেছে একরকম আরবিও মিষ্টি নাম "লৌকোমাদেস" (Loukoumades) থেকে, এই মিষ্টি মোঘল-আমলে খুব জনপ্রিয় ছিল। মাঝে মাঝে সিরাপ ব্যবহার করা হত। এই মিষ্টির কদর সুদূর তুর্কি পর্যন্ত চলে গিয়েছে।   প্রচলিত সামাজিক রীতিনীতি  আজকের দিনে বিভিন্নরকম উৎসব ও উদ্‌যাপন যেমন - বিয়ে, ঈদ, পূজা-পার্বণ, দিওয়ালির ভোজ উৎসবে মিষ্টি হিসেবে কালোজাম দেয়া হয়। কালোজাম বিভিন্ন রকমের রয়েছে এবং সব ধরনের কালোজাম স্বতন্ত্র স্বাদযুক্ত।  thumb|left|500px|রসে ভেজানো কালোজাম thumb|Gulab Jmaun and Rasgulla mixed   বহিঃসংযোগ    Gulab Jamun recipe   Gulab Jamun-The most Popular Sweet in India  বিষয়শ্রেণী:বাংলার মিষ্টি বিষয়শ্রেণী:ভারতীয় মিষ্টান্ন বিষয়শ্রেণী:উত্তরপ্রদেশী রন্ধনশৈলী বিষয়শ্রেণী:বিহারি রন্ধনশৈলী বিষয়শ্রেণী:শ্রীলঙ্কীয় রন্ধনশৈলী বিষয়শ্রেণী:পাকিস্তানি মিষ্টান্ন বিষয়শ্রেণী:নেপালি রন্ধনশৈলী বিষয়শ্রেণী:পাঞ্জাবি রন্ধনশৈলী বিষয়শ্রেণী:সিন্ধি রন্ধনশৈলী বিষয়শ্রেণী:পশতু রন্ধনশৈলী বিষয়শ্রেণী:বেলুচি রন্ধনশৈলী বিষয়শ্রেণী:কাশ্মীরি রন্ধনশৈলী বিষয়শ্রেণী:মৌরিশিয় রন্ধনশৈলী বিষয়শ্রেণী:বাংলাদেশী মিষ্টান্ন বিষয়শ্রেণী:পনিরের পদ বিষয়শ্রেণী:ডুবোতেলে ভাজা খাবার বিষয়শ্রেণী:ভারতীয় রন্ধনশৈলী
থাম্ব|ঠকুরি জাতির অঞ্চল ঠকুরি (  ) বা ঠাকুরি রা হল নেপালের একটি রাজকীয় উপজাতি। এই সম্প্র‌দায় ঐতিহাসিক শাসক শ্রেণী যেমন বাইসি এবং চৌবিসি রাজত্বের গ্রেট খাসা মাল্লা শাসকদের বংশধরদের নিয়ে গঠিত। নেপালের প্রাক্তন রাজপরিবারও এই উপজাতির অন্তর্ভুক্ত।   ব্যুৎপত্তি  নেপালি সমাজবিজ্ঞানী হরকা বাহাদুর গুরুং উল্লেখ করেছেন যে ঠাকুরি হল হিন্দি শব্দ ঠাকুরের নেপালি সংস্করণ যার অর্থ 'সম্পত্তির মালিক'।  নেপালের ঠাকুররাও বাইসি এবং চৌবিসি রাজত্বের সময় থেকে উত্তরাধিকারসূত্রে কিছু অঞ্চলের মালিকানা পেয়েছিলেন এবং ঠাকুরাই শব্দটির মাধ্যমে আসলে প্রাপ্ত জায়গীর বা জমিদারীকে বোঝানো হয়।    উৎপত্তি  ঠকুরীরা ঐতিহ্যগতভাবে শাসক ও যোদ্ধা শ্রেণী হতে উদ্ভুত। তারা দাবি করে যে তারা প্রাচীন রাজকীয় বংশোদ্ভূত।  ঠাকুররা একটি উচ্চ-সামাজিক-রাজনৈতিক গোষ্ঠী যা খাস, মাগার এবং সম্ভবত ভারতীয় রাজপুত অভিবাসীদের আন্তঃবিবাহের মাধ্যম থেকে উদ্ভূত বলে মনে করা হয়।  ১৮৫৪ সালের মুলুকি আইন (আইনি সংহিতা) অনুসারে রাজপুত শব্দ দ্বারা ঠাকুরদের বোঝায়।  অনেক ইতিহাসবিদ দাবি করেছেন যে রাজপুত বংশোদ্ভূত হওয়ার তত্ত্বটি নেপালের বিভিন্ন শাসক পরিবার রাজনৈতিক উদ্দেশ্যে ব্যবহার করেছিল।  স্কটিশ সমসাময়িক ইতিহাসবিদ ফ্রান্সিস বুকানন-হ্যামিল্টনের মতে, গোর্খা রাজ্যের ঠাকুরী শাহ রাজবংশ  এবং নেপাল রাজবংশ দাবি করে যে তারা চিত্তোর রাজপুতদের বংশোদ্ভূত। কিন্তু আসলে তারা মাগার উপজাতির বংশধর।  ঐতিহাসিক হ্যামিল্টন আরও বলেছেন যে চিত্তোর রাজপুতদের বংশধর হওয়ার তাদের দাবী আসলে একটি নিছক কল্পকাহিনী। ইতিহাসবিদ মহেশ চন্দ্র রেগমি দাবি করেছেন যে "নেপালের প্রতিটি শাসক রাজবংশ ভারতের সুপরিচিত রাজবংশের সাথে তাদের বংশের সংযোগ স্থাপনের চেষ্টা করেছে।"  গোর্খার ঠাকুরী শাহ শাসকদের একজন,  রাজা রাম শাহ উদয়পুরের রানাদের সংগে তার আত্মীয়তার সম্পর্ককে স্বীকৃতি দেওয়ার চেষ্টা করেছিলেন।    সমাজ  ঠাকুরিরা আভিজাত্য, উচ্চ সামাজিক আচার ও রাজনৈতিক মর্যাদার অধিকারী।  ঠাকুরিরা রাজনৈতিক ও সামাজিকভাবে অন্যান্যদের তুলনায় অগ্রসর শ্রেনী হিসাবে পরিচিত ছিল।  ঐতিহ্যগতভাবে, ঠাকুরদের প্রধান পেশা ছিল সরকারী কাজ দেখাশোনা, কৃষিকাজ এবং সামরিক বাহিনীতে সৈন্য হিসাবে যোগদান।  ঠাকুর ঐতিহ্যগতভাবে শাসক ও যোদ্ধা শ্রেণীর অন্তর্ভুক্ত।  রাজধানী শহরের কিছু অভিজাত পরিবার ছাড়া অধিকাংশ ঠাকুরই পশ্চিম নেপালের কৃষিজীবী।  ব্রাহ্মণ পিতা এবং ঠকুরি মায়ের থেকে জন্ম নেওয়া সন্তানদের "হামাল" নামে একটি নতুন বর্ণে শ্রেণীবদ্ধ করা হয়।    ঠাকুর পরিবার ও রাজবংশ  গোর্খা রাজ্য শাসণকারী শাহ রাজবংশ এবং পরবর্তীকালের নেপাল রাজ্য ঠাকুরদের রাজবংশের অন্তর্গত।   এছাড়াও দারচুলা ( দেথালা, উকু, নেপাল গ্রাম)  অঞ্চলের পাল ঠাকুরিরা এবং নেপালের দোটি জেলার কাতুরি রাজারা ঠাকুরদের রাজবংশের অন্তর্গত।     তথ্যসূত্র   বিষয়শ্রেণী:জাত বিষয়শ্রেণী:নেপালের জাতিগোষ্ঠী বিষয়শ্রেণী:নেপাল অসম্পূর্ণ
টক্কর  স্বপন সাহা পরিচালিত ২০০৮ সালের একটি  বাংলা চলচ্চিত্র। ছবিটি বক্স অফিসে হিট ছিল।   পটভূমি  ধনী  মেয়ে চৈতালী চৌধুরী তার বড় ভাই এবং পিসির ইচ্ছার বিরুদ্ধে দরিদ্র অজয় ​​(প্রসেনজিৎ চট্টোপাধ্যায়) কে বিয়ে করে। তবে দু'মাসের মধ্যে চৈতালী (রচনা বন্দ্যোপাধ্যায়) এবং ​​অজয়ের মধ্যে অজয়ের প্রিয় ভাগ্নে অরুণকে (অরিন্দম রায়) নিয়ে ঝগড়া হয়। অজয় চৈতালীকে তার ভাই জয়দেবের (সুদীপ মুখোপাধ্যায়) বন্ধু শেখরের (দিগন্ত বাগচি)  সামনে চড় মারে। অজয় তার বউকে তার মা এবং তাঁর বিধবা বোন দিপার সাথে থাকার অনুরোধ করার পরেও চৈতালী বাড়ি ছেড়ে চলে যায়। এই ঘটনার পরে অজয় ​​একজন দরিদ্র ব্যক্তি  থেকে ধনী ব্যবসায়ীতে পরিণত হয়। অন্যদিকে জয়দেব, পিসি এবং শেখর চৈতালিকে অজয়ের নামে কান ভারি করে ।১৫ বছর পার হয়ে যায়। তারা এখনও একে অপরকে ভালবাসে।কিন্তু সামাজিক বাঁধার কারণে তারা আর এক হতে পারে না। এদিকে অরুণ বড় হয়ে বিগড়ে যাওয়া ছেলেতে পরিণত হয়েছে। এত সবের মধ্যেও মামা-ভাগ্নের বন্ধন অবিচল থেকে যায়। অরুণ তিথির (বার্সা প্রিয়দর্শিনী) প্রেমে পড়ে যায়। যে কিনা জয়দেবের একমাত্র মেয়ে। রঞ্জন একজন গরিব ও ইতিবাচক লোক (ভাস্বর চ্যাটার্জি) যে এই দুই পরিবারের মধ্যে শান্তি ফিরিয়ে আনার চেষ্টা করে। অন্যদিকে শেখর একটি পরিকল্পনা করে। সে জয়দেবকে দিয়ে অজয়কে মারার জন্য খুনিদের পাঠায়। অজয় সাহসিকতার সাথে লড়াই করলেও আহত হয়। অরুণ এই খবর শুনে জয়দেব এবং শেখরকে রেগে  হত্যা করতে ছুটে যায়। কিন্তু দুর্ঘটনাক্রমে সে  দরিদ্র রঞ্জনের বাম হাত কেটে ফেলে। এই ঘটনার পরে সবকিছু জটিল হয়ে যায়। কিন্তু রঞ্জন যখন অরুণের উপর মামলা প্রত্যাহার করে তখন সে ভাল মানুষ হতে চায়। সে তার মামা এবং মামিকে এক করার শপথ নেয়। তিথি এই মিশনে অরুণকে আন্তরিকভাবে সহায়তা করে। শেষ পর্যন্ত অসংখ্য  ঘটনার পরে জয়দেব জোর করে চৈতালীকে জোর করে বিয়ে দেয়ার সিদ্ধান্ত নেয়। শেষ মুহুর্তে অজয় ​​সেই জায়গায় উপস্থিত হয়। অরুণও তার মামা আর মামিকে বাঁচাতে পৌঁছয়। শেখর চৈতালির শ্লীলতাহানির চেষ্টা করে। তখন সে নিজের সম্মান রক্ষার জন্য শেখরকে হত্যা করে। অরুণ এই দোষ নিজের ঘাড়ে নেয় ।তাকে ৪ বছরের জন্য কারাগারে যেতে হয়। মুক্তি পাওয়ার পর অজয় ​​ অরুণ ও তিথিকে সঙ্গে নিয়ে জয়দেবের বাড়িতে আসে। সেখানে প্রতিটি সত্য প্রকাশিত হয়। জয়দেব এবং পিসি (অর্পিতা বেকার) ভাল মানুষে পরিণত হয়।সব ভুল বোঝাবুঝির অবসান হয়। অজয় এবং চৈতালী দীর্ঘ ব্যবধানের পরে পুনরায় এক হয়।  শ্রেষ্ঠাংশে   প্রসেনজিৎ চট্টোপাধ্যায় – অজয়  রচনা বন্দ্যোপাধ্যায় – চৈতালী চৌধুরী  অরিন্দম রায় – অরুণ  বর্ষা প্রিয়দর্শিনী – তিথি  অর্পিতা বেকার – পিসি  সুদীপ মুখোপাধ্যায় – জয়দেব চৌধুরী  ভাস্বর চট্টোপাধ্যায় – রঞ্জন  দিগন্ত বাগচী – শেখর, জয়দেবের ব্যবসার অংশীদার  কল্যাণী মণ্ডল – অজয়ের মা  সুভদ্রা মুখোপাধ্যায় – দীপা, অজয়ের বোন   বৃন্দ    'পরিচালক' : স্বপন সাহা   'প্রযোজক' ': সুভাষ চন্দ্র গোয়েল   'সংগীত পরিচালক' : অশোক ভদ্র   'লিরিক্স' ':: গৌতম সুস্মিত   'চিত্রনাট্য' : এন. কে সলিল   'সংলাপ' : এন. কে সলিল   'চিত্রগ্রাহক' : দেব রাজন   'সম্পাদক' : সুরেশ  '' 'অ্যাকশন ডিরেক্টর' ': জুডো-রামু  তথ্যসূত্র  বহিঃসংযোগ  টেলিগ্রাফে টক্করের প্রিভিউ  ইন্টারনেট মুভি ডেটাবেজে টক্কর  বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:প্রসেনজিৎ চট্টোপাধ্যায় অভিনীত চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:২০০৮-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:স্বপন সাহা পরিচালিত চলচ্চিত্র
ইন্ডিয়ান অ্যাসোসিয়েশন গ্রাউন্ড সিঙ্গাপুরে অবস্থিত একটি ক্রিকেট গ্রাউন্ড। উক্ত গ্রাউন্ডে ২০০৯ আইসিসি বিশ্ব ক্রিকেট লিগ ষষ্ঠ বিভাগ এবং ২০১২ আইসিসি বিশ্ব ক্রিকেট লিগ পঞ্চম বিভাগ প্রতিযোগিতা, এবং ২০১৮ অনূর্ধ্ব-১৯ ক্রিকেট বিশ্বকাপের বাছাইপর্বের আয়োজন করা হয়। ২০১৯ এর জুলাই মাসে উক্ত মাঠে ২০১৮-১৯ আইসিসি টি২০ বিশ্বকাপ এশিয়া বাছাইপর্ব আঞ্চলিক ফাইনালের আয়োজন করা হয়।   তথ্যসূত্র   বিষয়শ্রেণী:সিঙ্গাপুরে ক্রিকেট মাঠ বিষয়শ্রেণী:সিঙ্গাপুরে ক্রিকেট বিষয়শ্রেণী:সিঙ্গাপুরে ক্রীড়া
শ্রী সারদা আবাসিক স্কুল (এসএসআরএস নামেও পরিচিত) অন্ধ্রপ্রদেশের পূর্ব ও পশ্চিম গোদাবরী উভয় জেলার প্রথম ইংরেজি মাধ্যম বিদ্যালয় ছিল।  বিদ্যালয়টি ১৯৯৭ পর্যন্ত পরিচালিত হয়েছিল, এবং তারপর ২০০১ সালে মূর্তিরাজু আবাসিক বিদ্যালয় নামে পুনরায় চালু করা হয়েছিল এবং ২০০৫ সালে সাসি মেরিট স্কুলের সাথে একীভূত হয়।     তথ্যসূত্র     বিষয়শ্রেণী:১৯৮৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:অন্ধ্রপ্রদেশের উচ্চ বিদ্যালয় ও মাধ্যমিক বিদ্যালয় বিষয়শ্রেণী:১৯৮৩-এ অন্ধ্রপ্রদেশে প্রতিষ্ঠিত বিষয়শ্রেণী:পশ্চিম গোদাবরী জেলার বিদ্যালয়
রাজশাহী পানি সরবরাহ ও পয়ঃনিষ্কাশন কর্তৃপক্ষ সংক্ষেপে রাজশাহী ওয়াসা বাংলাদেশের রাজশাহী জেলায় অবস্থিত পল্লী উন্নয়ন ও সমবায় বিভাগের অধীনে একটি সরকারি প্রতিষ্ঠান। এই প্রতিষ্ঠানের অধীনে রাজশাহী বিভাগীয় শহরে পানি সরবরাহ সহ সম্পর্কিত আনুষঙ্গিক কার্যক্রম পরিচালিত এবং নিয়ন্ত্রিত হয়। কার্যালয়টি ১৯৩৭ সালে তৎকালীন ব্রিটিশ ভারতের পূর্ত মন্ত্রণালয়ের অধীনে গঠিত হয়।   ইতিহাস  রাজশাহী শহরে প্রথম পানি সরবরাহের ব্যবস্থা চালু হয় ১৯৩৭ সালে। তৎকালীন ব্রিটিশ ভারতের পূর্ত মন্ত্রণালয়ের অধীনে এই ব্যবস্থা চালু করে রাজশাহী পৌরসভা। ১৯৮০ সালে জনস্বাস্থ্য প্রকৌশল বিভাগ ও নেদারল্যান্ডস সরকারের পৃষ্ঠপোষকতায় রাজশাহী পানি সরবরাহ মহা পরিকল্পনা প্রকল্প গ্রহণ করা হয়। পরবর্তীতে স্থানীয় ব্যক্তিবর্গের চাহিদা মেটাতে পানি সরবরাহ ও পয়ঃনিষ্কাশন শাখা ১ আগস্ট, ২০১০ সালে রাজশাহী সিটি কর্পোরেশন হতে আলাদা হয়ে যায় এবং রাজশাহী ওয়াসা নামে রাজশাহী পৌর এলাকার পানি সরবরাহ ও পয়ঃনিষ্কাশনের একক কর্তৃপক্ষ হিসাবে একটি স্বতন্ত্র প্রতিষ্ঠান গঠিত হয়।    সমালোচনা  ২০২১ সালের শেষদিকে পানির অভিকর বৃদ্ধি করে রোষানলে পড়ে রাজশাহী ওয়াসা। স্থানীয় জনসাধারণের মধ্যে প্রতিষ্ঠানটি দূর্বল পরিষেবা প্রদান, অযোগ্য দূষিত পানি সরবরাহ করছিলো।   আরো দেখুন   স্থানীয় সরকার, পল্লী উন্নয়ন ও সমবায় মন্ত্রণালয়  স্থানীয় সরকার বিভাগ  পানি সরবরাহ ও পয়ঃনিষ্কাশন কর্তৃপক্ষ   তথ্যসূত্র   বিষয়শ্রেণী:বাংলাদেশের সরকারি সংস্থা বিষয়শ্রেণী:রাজশাহী ভিত্তিক সংগঠন বিষয়শ্রেণী:রাজশাহীর ভবন ও স্থাপনা বিষয়শ্রেণী:২০১০-এ প্রতিষ্ঠিত সরকারি সংস্থা বিষয়শ্রেণী:২০১১-এ বাংলাদেশে প্রতিষ্ঠিত
আঘা সৈয়দ মেহমুদ শাহ হলেন একজন পাকিস্তানি রাজনীতিবিদ যিনি আগস্ট ২০১৮ সাল থেকে পাকিস্তানের জাতীয় পরিষদের সদস্য।   রাজনৈতিক ও কর্মজীবন  আঘা সৈয়দ মেহমুদ শাহ ২০১৮ সালের পাকিস্তানের সাধারণ নির্বাচনে মুত্তাহিদা মজলিস-এ-আমলের প্রার্থী হিসাবে নির্বাচনী অঞ্চল এনএ -২৬৭ (মাস্টুং-কাম-শহীদ সিকান্দারবাদ-কাম-কালাত) থেকে পাকিস্তানের জাতীয় পরিষদে নির্বাচিত হয়েছিলেন।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মুত্তাহিদা মজলিস-এ-অমলের এমএনএ বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩ বিষয়শ্রেণী:জীবিত ব্যক্তি বিষয়শ্রেণী:পাকিস্তানি রাজনীতিবিদ
গুশ কাটিফ জাদুঘর () একটি জাদুঘর যা জেরুজালেম, ইসরায়েল-এ অবস্থিত। এই জাদুঘরটি আগস্ট ২০০৮ সালে প্রতিষ্ঠিত হয়। এটি মূলত গাজা উপত্যকায় ইহুদি বসতির ইতিহাস পর্যালোচয়ান করে। এতে হাসমোনীয় রাজবংশ থেকে আধুনিক সময় পর্যন্ত গাজা উপত্যকায় ইহুদি উপস্থিতির ওপর আলোকপাত করা হয়। বিশেষত ১৯৬৭ সালের যুদ্ধের পর স্থাপিত গাজা উপত্যকার ইহুদি বসতি সম্পর্কে জাদুঘরে আলোকপাত করা হয়েছে যা ২০০৫ সাল পর্যন্ত বিদ্যমান ছিল।  এই জাদুঘরটি মাখানে ইয়েহুদা বাজারের কাছে  নাচলা'ত অঞ্চলে অবস্থিত।  জাদুঘরের অন্যতম প্রতিষ্ঠাতা ছিলেন শালোম দোভ উলপো, যিনি "অবৈধ পশ্চিম তীরের আউটপোস্ট খালি করতে অস্বীকার করার জন্য সৈন্যদের ঘুষ দেওয়ার" অভিযোগে অভিযুক্ত হয়েছিলেন।  জাদুঘরের পরিচালকদের মতে, এর উদ্দেশ্য হলো "স্মৃতিচারণ, সংরক্ষণ এবং গাজা উপত্যকায় ইহুদি বসতি স্থাপনের প্রচেষ্টার প্রতি শ্রদ্ধা নিবেদন করা এবং গুশ কাটিফ ও উত্তর সামারিয়ার বসতিগুলোর উচ্ছেদের স্মৃতিকে জাতীয় চেতনায় ধরে রাখা", যা "বিচ্ছিন্নকরণ পরিকল্পনার" অংশ হিসেবে বাস্তবায়িত হয়েছিল।  এই জাদুঘরে মোট ৮টি বিভাগ রয়েছে: পরিচিতি, ১৯৬৭ সালের পর বসতি স্থাপন, কমলা উইং, কালো উইং, ভবিষ্যত বিভাগ, চলচ্চিত্র হল, গ্রন্থাগার এবং প্রদর্শনী তল।  জাদুঘরটি "গুশ কাটিফ প্রাইভেট মিউজিয়াম ইন জেরুজালেম" নামক একটি সংঘের মাধ্যমে প্রতিষ্ঠিত হয়, যার লক্ষ্য হলো "গুশ কাটিফ বসতিগুলোর স্মরণ রক্ষা করা"। এই সংঘটিকে ইসরায়েলি রাজনীতিতে ডানপন্থী বলে বিবেচনা করা হয়। বছরের পর বছর ধরে ইসরায়েলি জনগণের বড় একটি অংশ গাজা উপত্যকার সংযুক্তিকে বাস্তবসম্মত বা ভালো ধারণা বলে মনে করেননি।  ৭ অক্টোবর ২০২৩ সালের ইসরায়েল-হামাস যুদ্ধের শুরু হওয়ার পর, জাদুঘরের গাইড ওদেদ মিজরাহি জানিয়েছিলেন যে, জাদুঘরে দর্শনার্থীর সংখ্যা বৃদ্ধি পেয়েছে এবং আন্তর্জাতিক গণমাধ্যমের কাছ থেকেও আগ্রহ দেখা যাচ্ছে।   সূত্র    বহিঃসংযোগ       তথ্যসূত্র    বহিঃসংযোগ      বিষয়শ্রেণী:জেরুসালেমের জাদুঘর বিষয়শ্রেণী:২০০৮-এ ইসরায়েলে প্রতিষ্ঠিত বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
শিবশক্তি সচদেব (, জন্ম: ২১ মে, ১৯৯৩) একজন ভারতীয় টেলিভিশন অভিনেত্রী যিনি সবকি লাডলি বেবো টেলিভিশন ধারাবাহিকে অভিনয়ের জন্যে পরিচিত।   প্রাথমিক জীবন  সচদেব ১৯৯৩ সালে ভারতের নতুন দিল্লিতে জন্ম নেন। তিনি ব্রেক টাইম মাস্তি টাইম , সবকি লাডলি বেবো, আফসার বিতিয়া, দ্য সুইট লাইফ অব করন এ্যন্ড কাবির বিভিন্ন টেলিভিশন ধারাবাহিকে অভিনয়ের পাশাপাশি বিভিন্ন টেলিভিশন বিজ্ঞাপনে (টিভিসি) কাজ করেন।   চলচ্চিত্র তালিকা   +টেলিভিশন ধারাবাহিক তালিকা বছর  শিরোনাম  চ্যানেল  চরিত্র  টীকা ২০০২-০৮  ভাবি  স্টার প্লাস  মেহাক    ২০০৭  হিরো  হাঙ্গামা টিভি  নীতু   ২০০৮-'০৯  ব্রেক টাইম মাস্তি টাইম  ডিজনি চ্যানেল  পরী   ২০০৮-১৩  উত্তরণ  কালার্স  লালি   ২০০৮-১২  বালিকা বধু  কালার্স  চম্পা    ২০০৯-১১  সবকি লাডলি বেবো  স্টার প্লাস  বেবো নারাং মালোত্রা/রানো/নিম্মো  মনোনীত - নতুন মুখের জন্য ভারতীয় টেলী পুরস্কার - নারী (২০০৯) ২০১১-১২  আফসার বিতিয়া  জি টিভি  পিংকি বিহারিরাজ  মনোনীত - নেতিবাচক ভূমিকায় শ্রেষ্ঠ অভিনেত্রীর জন্য ভারতীয় টেলী পুরস্কার (২০১২)২০১২ গুমরাহ - এন্ড অব ইনোসেন্স  চ্যানেল ভি  সালোনি   দ্য সুইট লাইফ অব করন এ্যন্ড কাবির  ডিজনি চ্যানেল  রানি ওবেরয়  ২০১৩ দ্য সুইট লাইফ অব করন এ্যন্ড কাবির মৌসুম ২  ডিজনি চ্যানেল  রানি ওবেরয়   ইমোশনাল অত্যাচার || বিন্দাজ || নেহা ||  |- |  এমটিভি উইব্ড || এমটিভি ইন্ডিয়া ||  কাব্য রায় ||  |- | ২০১৪ || ইয়ে হ্যায় আশিকি || বিন্দাজ || ভূমি ||  |- | ২০১৫ || দিয়া অর বাতি হাম''  স্টার প্লাস  বুলবুল     পুরস্কার ও স্বীকৃতি   বছর  শিরোনামের লেখ  ফলাফল  টীকা ২০০৯  স্টার পরিবার পুরস্কার     ২০১২  ভারতীয় টেলি পুরস্কার      আরও দেখুন   ভারতীয় চলচ্চিত্র অভিনেত্রীদের তালিকা   তথ্যসূত্র   বহিঃসংযোগ  বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী মডেল বিষয়শ্রেণী:ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:দিল্লির নারী মডেল বিষয়শ্রেণী:দিল্লির ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:মুম্বইয়ের অভিনেত্রী
ব্রিগেডিয়ার স্যার ওথো লেসলি প্রাইর-পালমার, ডিএসও (২৮ অক্টোবর ১৮৯৭ - ২৯ জানুয়ারী ১৯৮৬) ছিলেন একজন অ্যাংলো-আইরিশ ব্রিটিশ সেনা কর্মকর্তা এবং কনজারভেটিভ পার্টির রাজনীতিবিদ। তিনি প্রায় বিশ বছর ওয়ার্থিং এর সংসদ সদস্য হিসেবে দায়িত্ব পালন করেন। তার প্রধান অবদান ছিল প্রতিরক্ষা বিষয়ের উপর, যার উপর তিনি মাঝে মাঝে বিরোধী লেবার পার্টির স্পষ্ট সমালোচনায় উদ্বুদ্ধ হন।   তথ্যসূত্র    সূত্র    এম. স্টেনটন এবং এস. লিস, "হু'স হু অফ ব্রিটিশ এমপিস" ভলিউম। IV (হারভেস্টার প্রেস, 1981)  "হু ওয়াজ কে", এ অ্যান্ড সি ব্ল্যাক  Thepeerage.com   বহিঃসংযোগ      Generals of World War II  বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:১৯৮৬-এ মৃত্যু বিষয়শ্রেণী:১৮৯৭-এ জন্ম বিষয়শ্রেণী:ডিস্টিংগুইসড সার্ভিস অর্ডার কোম্পানিয়ন্স বিষয়শ্রেণী:নাইটস ব্যাচেলর বিষয়শ্রেণী:ওয়েলিংটন কলেজ, বার্কশায়ারে শিক্ষিত ব্যক্তি বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:রয়্যাল মিলিটারি কলেজ, স্যান্ডহার্স্টের স্নাতক বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য
ক্যাপ্টেন ইন্ডিয়া একটি অপ্রকাশিত কম্পিউটার অ্যানিমেশন চলচ্চিত্র। এই ছবিতে যুবরাজ সিং তার কণ্ঠ দিয়েছেন, এবং ফ্যান্টাসি গল্পটি আলগাভাবে এই ক্রিকেটারের জীবনের উপর ভিত্তি করে তৈরি করা হয়েছে। এটি পরিচালনা করেছেন ম্যানি বেইনস এবং প্রযোজনা করেছেন ব্রেন্ডন শ, মোশন পিক্সেল কর্পোরেশন, মিয়ামি, এবং পরিবেশক মার্কিন যুক্তরাষ্ট্রের কর্নারস্টোন এন্টারটেইনমেন্ট অফ ইন্ডিয়া।   পটভূমি  ১৫ বছর বয়সী এই তরুণ মুম্বাইয়ের একটি বস্তিতে থাকেন এবং ভারতীয় ক্রিকেট দলের অধিনায়ক হওয়ার স্বপ্ন দেখেন। তিনি রাস্তার ক্রিকেট খেলেন এবং তার কয়েকজন সঙ্গীর মধ্যে একজন রাস্তার কুকুর। মাঝে মাঝে সে তার বন্ধু রঘুর সাথে দেখা করে, রঘু গাড়ির গ্যারেজে মেকানিকের কাজ করে। ঝড়ের সন্ধ্যায়, অদ্ভুত কিছু ঘটে যা নায়কের জীবনকে চিরতরে বদলে দেয়। এই ঘটনার পরে তিনি তার মধ্যে একটি অদ্ভুত পরাশক্তি দেখতে পান।   শ্রেষ্ঠাংশে    যুবরাজ সিং। . . বীর   আরও দেখুন   কম্পিউটার-অ্যানিমেটেড চলচ্চিত্রের তালিকা   তথ্যসূত্র    বহিঃসংযোগ    মোশন পিক্সেল কর্পোরেশনের অফিসিয়াল ওয়েবসাইট; আমেরিকান অ্যানিমেশন কোম্পানি  কর্নারস্টোন এন্টারটেইনমেন্টের অফিসিয়াল ওয়েবসাইট (ভারত)  বিষয়শ্রেণী:ইংরেজি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:মার্কিন চলচ্চিত্র
ঘটনাবলী   ১১৮৮ - জাপান সম্রাট আঙ্কুটুর সিংহাসনে আরোহণ করেন।  ১৪১৩ - পঞ্চম হেনরি ইংল্যান্ডের রাজা হিসেবে অভিষিক্ত হন।  ১৬১০ - রাজা প্রথম জেমস হাউস অব কমন্সে বক্তব্য দেন।  ১৭৯১ - ব্রিটিশ সৈন্যরা টিপু সুলতানের কাছ থেকে ব্যাঙ্গালোর দখল করে নেয়।  ১৮০১ - আলেকজান্দ্রিয়ার যুদ্ধে জেনারেল এবারক্রম্বির নেতৃত্বে ব্রিটিশ বাহিনী ফরাসিদের পরাজিত করে।  ১৮২৯ - স্পেনে ভূমিকম্পে ৬ হাজার লোক নিহত।  ১৮৩৬ - কলকাতায় প্রথম গ্রন্থাগার(ক্যালকাটা পাবলিক লাইব্রেরি) স্থাপিত হয়।  ১৮৫৭ - টোকিওতে ভূমিকম্পে ১ লাখ ৭ হাজার মানুষের মৃত্যু হয়।  ১৯১৭ - বিপ্লবী বাহিনীর হাতে রাশিয়ার জার সস্ত্রীক গ্রেফতার হন।  ১৯১৯ - সোভিয়েত প্রজাতন্ত্র ঘোষণা।  ১৯৪৮ - রেসকোর্স ময়দানে অনুষ্ঠিত জনসভায় পাকিস্তানের গভর্নর জেনারেল মোহাম্মদ আলী জিন্নাহ ঘোষণা দেন যে উর্দুই হবে পাকিস্তানের একমাত্র রাষ্ট্রভাষা। উপস্থিত জনতা না, না বলে তার উক্তির প্রতিবাদ জানায়।  ১৯৬৫ - মার্টিন লুথার কিং নাগরিক অধিকার মার্চ শুরু করেন। ১৯৭২ - বাংলাদেশকে স্বাধীন দেশ হিসেবে স্বীকৃতি দেয় লেসোথো।  ১৯৭৪ - বাংলাদেশকে স্বীকৃতি দেয় কঙ্গো প্রজাতন্ত্র।  ১৯৭৫ - ইথিওপিয়ায় সামরিক সরকার কর্তৃক রাজকীয় সম্রাটের পদ বিলোপ।  ১৯৭৭ - পার্লামেন্ট নির্বাচনে নিজ আসনে পরাজিত হওয়ায় ভারতের প্রধানমন্ত্রী ইন্দিরা গান্ধীর পদত্যাগ।  ১৯৮৫ - বাংলাদেশে গণভোট হয়।  ১৯৯০ - দক্ষিণ আফ্রিকার কাছ থেকে নামিবিয়া স্বাধীনতা লাভ করে।  ১৯৯১ - কুয়েতি তেলকুপের ধোঁয়ায় সৌদি বিমান বিধ্বস্ত। ৯৮ জন নিহত।  ২০০২ - বাংলাদেশের জাতীয় সংসদে বঙ্গবন্ধুর ছবি অপসারণ বিল পাস।  ২০০৬ - টুইটার প্রতিষ্ঠিত হয় ৷   জন্ম    ১৬০৯ - দ্বিতীয় কাজিমিয়ের্জ, পোল্যান্ডের রাজা।  ১৬৮৫ - জোহান সেবাস্টিয়ান বাখ, জার্মান সুরকার।  ১৭৬৮ - জোসেফ ফুরিয়ে, প্রখ্যাত ফরাসি গণিতবিদ।  ১৮৬১ - শ্রীশচন্দ্র বসু প্রখ্যাত ভারতীয় বহুভাষাবিদ ও পণ্ডিত ব্যক্তিত্ব।(মৃ.২৩/০৬/১৯১৮)  ১৮৮৪ - জর্জ ডেভিড বার্কফ,মার্কিন গণিতবিদ।  ১৮৮৭ - মানবেন্দ্র নাথ রায়, ভারতের কমিউনিস্ট পার্টির প্রতিষ্ঠাতা। (মৃ.১৯৫৪)  ১৯১৬ - ওস্তাদ বিসমিল্লাহ খান সাহেব, ভারতীয় সানাই বাদক।  ১৯৪৯ - শ্লাভোস্ জিজেক, স্লোভেনীয় সমাজতাত্ত্বিক, দার্শনিক এবং সংস্কৃতি সমালোচক।  ১৯৫৫ - বব বেন্নেট আমেরিকান গায়ক, গীতিকার।  ১৯৬১ - লোথার ম্যাথেয়াস, প্রসিদ্ধ জার্মান ফুটবল খেলোয়াড়  ১৯৭৮ - রাণী মুখার্জী, ভারতীয় অভিনেত্রী।   ১৯৮৫ -আশেক ইলাহী চৌধুরী আইমন, বাংলাদেশ চট্টগ্রাম, আর্ট শিল্পী   মৃত্যু    ১৬৭৬ - হেনরি সভ্যাল,  ফরাসি ইতিহাসবিদ।   ২০০৩ - অসিতকুমার বন্দ্যোপাধ্যায়, অধ্যাপক,বাংলা সাহিত্যের ইতিহাসকার, গবেষক ও পশ্চিমবঙ্গ বাংলা আকাদেমির ভূতপূর্ব সভাপতি।(জ.০৩/০৬/১৯২০)   ২০২৩ - একুশে পদকপ্রাপ্ত ও টিএসসির স্বোপার্জিত স্বাধীনতা চত্বরের ভাস্কর শামীম শিকদার। (জ ০৯/০৮/১৯৫৫)   দিবস ও অন্যান্য   আন্তর্জাতিক বর্ণ বৈষম্য দূরীকরণ দিবস  বিশ্ব কবিতা দিবস  বিশ্ব ডাউন সিনড্রোম দিবস  বিশ্ব পুতুলনাচ দিবস  বিশ্ব বন দিবস  সুগন্ধ দিবস (২০১৮ থেকে)   তথ্যসূত্র    বহিঃসংযোগ    বিবিসি: এই দিনে    দি নিউইয়র্ক টাইমস: এই দিনে   বিষয়শ্রেণী:গ্রেগরীয় পঞ্জিকার দিন বিষয়শ্রেণী:মার্চ বিষয়শ্রেণী:অসম্পূর্ণ দিনতারিখ